கேள்வி: விமலாதித்த மாமல்லன் என்பது என்ன?
பதில்: }} விமலாதித்த மாமல்லன் (''Vimaladhitha Maamallan'') (இயற்பெயர்: சி. நரசிம்மன்) (பி. ஜூன் 19, 1960) என்பவர் தமிழ் எழுத்தாளராவார். இவர் சிறுகதைகள், குறுநாவல்கள், இலக்கிய விமர்சனம், கட்டுரைகள் என அச்சு நூல்களாகவும் மின்னூல்களாகவும் வெளியிட்டுள்ளார்.
கேள்வி: விமலாதித்த மாமல்லன் - எழுத்து வாழ்க்கை பற்றி தகவல் சொல்.
பதில்: இவர் 1981ல் கல்கி (இதழ்) நினைவுச் சிறுகதைப் போட்டியில் இவரின் முதல் சிறுகதையான 'வலி' வெளிவந்தது. அதே ஆண்டில் கணையாழி (இதழ்)யில் வெளியான 'இலை' மற்றும் 'பெரியவர்கள்' குறுநாவல் வழியே தமிழ் இலக்கியச் சூழலில் கவனத்திற்கு வந்தார். தொடர்ந்து இதழ்களுக்கு சிறுகதைகளை எழுதி வந்தார். கி. விட்டால் ராவ் தொகுத்த இந்த நூற்றாண்டுச் சிறுகதைகளிலும் இவரது 'சிறுமி கொண்டுவந்த மலர் சிறுகதை' இடம்பெற்றிருக்கிறது. சென்னைப் பல்கலைக்கழகத்தின் தமிழ் இலக்கியத் துறையின் தலைவராகப் பணியாற்றிய வீ. அரசு தொகுத்த இருபதாம் நூற்றாண்டுச் சிறுகதைகள் நூலிலும் 'சிறுமி கொண்டுவந்த மலர்' இடம்பெற்றுள்ளது. இவரது 'உயிர்த்தெழுதல்' 1994ஆம் வருடத்தின் அக்டோபர் மாதத்தின் சிறந்த சிறுகதையாக இலக்கியச் சிந்தனையால் தேர்ந்தெடுக்கப்பட்டது. இடையில் பல ஆண்டுகளாக எழுதாமல் இருந்த மாமல்லன், சில ஆண்டுகளுக்கு முன் அமேஸான் கிண்டிலில் மின்னூல் வடிவில் படைப்புகளை வெளியிடத் தொடங்கினார். வாசகர்களின் உதவியுடன் கசடதபற (சிற்றிதழ்) இதழ் உள்ளிட்ட நிறைய அச்சு நூல்களை மின்னூலாக்கி அமேஸான் கிண்டிலில் வெளியிட்டுள்ளார். 2022 ஜூனில் இருந்து ஆபிஸ் எனும் நாவல், மெட்ராஸ்பேப்பர் எனும் இணைய வார இதழில் தொடராக எழுதினார்.
கேள்வி: விமலாதித்த மாமல்லன் - பாட நூல்களான படைப்புகள் பற்றி தகவல் சொல்.
பதில்: * 'சிறுமி கொண்டு வந்த மலர்' என்ற இவரது சிறுகதை திருச்சி ஜமால் முஹம்மது கல்லூரி, கும்பகோணம் அரசு மகளிர் கல்லூரி உள்ளிட்ட கல்வி நிறுவனங்களின் பட்டப் படிப்பிற்கான பாடத்திட்டத்தில் இடம்பெற்றுள்ளது. * காலச்சுவடு இதழில் வெளியான 'இணையமும் இலக்கியமும்' எனும் கட்டுரை கேரள அரசின் பதினோராம் வகுப்பு தமிழ்ப் பாடநூலில் இடம்பெற்றுள்ளது.https://samagra.kite.kerala.gov.in/files/samagra-resource/uploads/tbookscmq/Class_XI/Tamiloptional/TamilOptional.pdf
கேள்வி: விமலாதித்த மாமல்லன் - பாராட்டுகள் பற்றி தகவல் சொல்.
பதில்: விமலாதித்த மாமல்லனின் படைப்புகளைப் பற்றி தமிழின் முக்கிய எழுத்தாளர்கள் தங்கள் விமரிசனங்களைக் குறிப்பிட்டுள்ளனர். அவற்றுள், * எழுத்தாளர் சுந்தர ராமசாமி ''"மிகக் கவனமாகக் கதைகளை உருவாக்குபவர் விமலாதித்த மாமல்லன். சிறுகதைக்கே உரித்தான தனித்தன்மையின் மரபில் ஊட்டம் பெற்றவர். வாழ்க்கையை எதிர்கொள்ளத் தெரியாத ஜீவன்களின் பரிதவிப்பு இவரது கதைகளின் மையம்"'' என்கிறார். * ஓர் அறிமுக எழுத்தாளனின் தயக்கத்துடனல்ல; தேர்ந்த கதையாளனின் சரளத்தன்மையுடன் அறிமுகமானவர் விமலாதித்த மாமல்லன்https://archive.org/details/2010_20220707_202207/c.jpg * ''நவீன சிறுகதையில், ஆணாதிக்கத்தால் பாதிக்கப்பட்ட, பாவப்பட்ட பெண்கள் துலக்கமாகத் தோன்றுவது இவர் கதைகளில்தான் என்று கூடச் சொல்லலாம்.'' - விக்ரமாதித்யன் (இருவேறு உலகம்) * மீட்சி சிற்றிதழில் கவிஞர் ஆத்மாநாம் மாமல்லனின் சிறுகதைகளைப் பற்றி எழுதிய மதிப்புரை ஒன்றில் ''இவர் எடுத்துக் கொண்டுள்ள கருவெல்லாம் பெரும்பாலும் மனிதத்தின் வீழ்ச்சியை விவரித்து வாசகனையே இதற்கான முடிவுகளை கேட்கிறது'' என்கிறார். *''தாஸில்தாரின் நாற்காலி'' சிறுகதையில் இன்றைய சமூக அமைப்பில் அலுவலகங்களின் நிலை, அதிகாரிகளின் போக்கு, மனிதாபிமானமற்ற பழமையான, ஆணவப் போக்கு ஆகியன விமர்சிக்கப்படுகின்றன. கதை முழுவதும் குறியீடாக நின்று, தாஸில்தார் நாற்காலி நம்முடைய அதிகார வர்க்கங்களை அங்கதச் சுவையுடன் விமர்சிக்கின்றது. வடிவச் சிறப்பும், தொனிப்பொருளும், சமகாலச் சமூக விமர்சனமுமாக கதை, கலைத்திறமிக்க தரமான கதையாகியுள்ளது - iarchive:img-3757 202206 (கதை அரங்கம் 4 மணிக்கதைகள் - மீனாட்சி புத்தக நிலையம் 1990) * உயிர்த்தெழுதல் கதைத் தொகுப்பில் ஆசிரியரின் மொழிப் பிரயோகம் முக்கியமாய் கவனிக்கப்படவேண்டிய விஷயம். எஸ்ரா பவுண்டு கவிதை பற்றி சொல்லும் வரி இங்கு பொருந்தகிறது. வார்த்தைகள் Charged with meaning என்கிறார். மந்திரம் போல் வேண்டுமடா சொல்லினின்பம் என்றாரே பாரதி. நெருப்பென்றால் வாய் சுட்டுவிட வேண்டும் என்கிறாரே லா. ச. ரா அதுபோலவே விமலாதித்த மாமல்லன் வார்த்தைகளை கவிதை அவற்றிற்கு தரும் கௌரவத்துடன் பயன்படுத்துகிறார். - ஐராவதம் (நவீன விருட்சம் சிற்றிதழில்) * ''‘சிறுமி கொண்டுவந்த மலர்’ தான் தமிழின் முழுமையான மாய யதார்த்தக் கதை. இதில் வட்டிக்கடை சேட் ஒருவனிடம் தங்கத்திலான பூ ஒன்றை அடமானம் வைத்துப் பணம் வாங்கிப்போகிறாள் ஒரு சிறுமி. அந்தப் பூ தானே ரோஜாவாக மாறிவிடுகிறது. மாமல்லனின் இக்கதை பேராசை மனிதனை வீழ்ச்சியுறவே செய்யும் என்பதைச் சுட்டிக்காட்டுவது போல எனக்குத் தோன்றுகிறது. வடிவ நேர்த்தியும் சிறப்பான மொழிநடையும் கொண்ட முக்கியமான சிறுகதையிது'' என்கிறார் எஸ். ராமகிருஷ்ணன். ஆகியன குறிப்பிடத்தக்கன ஆகும்.
கேள்வி: விமலாதித்த மாமல்லன் - சிறுகதைகள், நெடுங்கதைகள், குறுநாவல்கள் என்பது என்ன?
பதில்: # அறியாத முகங்கள் (1983 - சத்ரபதி வெளியீடு) # முடவன் வளர்த்த வெள்ளைப் புறாக்கள் (1986 - சத்ரபதி வெளியீடு) # உயிர்த்தெழுதல் (1994 - சத்ரபதி வெளியீடு) # விமலாதித்த மாமல்லன் கதைகள் (2010 உயிர்மை, 2017 - சத்ரபதி வெளியீடு) # தவிப்பு (2017 - டிஸ்கவரி பேலஸ், 2018 சத்ரபதி வெளியீடு) # விளக்கும் வெளிச்சமும் (2022 சத்ரபதி வெளியீடு) # சிபிஐ கதைகள் (2024 சத்ரபதி வெளியீடு)
கேள்வி: விமலாதித்த மாமல்லன் - ரசனை பற்றி விளக்கவும்.
பதில்: # புனைவு என்னும் புதிர் # புனைவு என்னும் புதிர் – ஷோபாசக்தியின் 12 கதைகள் # எழுத்துக் கலை # புனைவு என்னும் புதிர் - புரிதலுக்கான சிறு வெளிச்சம் # புனைவு என்னும் புதிர்: நூல் - 2 # புனைவு எனும் புதிர் - உலகச் சிறுகதைகள் - 1 # புனைவு எனும் புதிர் - உலகச் சிறுகதைகள் - 2 # காஞ்சனையின் பரிகாஸம் # மொக்கு அவிழும் தருணம் # நீரில் மிதக்கும் நிலவு
கேள்வி: விமலாதித்த மாமல்லன் - பொது பற்றி விளக்கவும்.
பதில்: # எமூர் # எழுத்தும் பிழைப்பும் # முகமும் நகமும் # அது வேறு இது வேறு: கட்டுரைகளும் நடைச்சித்திரமும் # நூறு செருப்படிகள் # டிரைவ் இன் நண்பர்கள் # அக்கப்போர் # எலிகளின் பந்தயம் # புத்தகக் கண்காட்சி 2020